钦定古今图书集成/明伦汇编/闺媛典/第299卷 > 皇清三十二 > 夏廷玉妻张氏
## 钦定古今图书集成/明伦汇编/闺媛典/第299卷 > 皇清三十二 > 夏廷玉妻张氏

按《寿光县志》：“张氏，庠生夏廷玉妻。归甫一载，值明末壬午之变，廷玉与母俱死于兵，祇存氏与”

翁在，氏年始十八。翁谕令改适，氏泣曰：“儿所以不从夫死者，以夫与姑俱亡，无人奉养我翁，即无以慰夫于九原也。若如翁言，则请死耳。” 翁悯其志，遂不复言。氏竭力奉翁数年，翁死后，继侄为嗣，抚之若己出。嗣子年十六，氏为娶妇毕，忽大恸曰：“代夫事父，得终其天年。今且有后矣，吾可以死。” 遂不食七日而卒，年四十有八。“《冰蘗》之操，三十年如一日。”